Diari Oficial de la Generalitat Valenciana


Sumari del DOGV 3803, del 28-07-2000 (2000/6145)

ORDRE de 3 de juliol de 2000, de la Conselleria de Cultura i Educació, per la qual es modifica l'import global màxim de l'Ordre de 22 de desembre de 1999 (DOGV núm. 3.656, de 30.12.1999), per la qual es convoquen diferents tipus d'ajudes i beques per al foment de la investigació científica i el desenvolupament tecnològic en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3803

Data del DOGV
:   28-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6145


Data del document
:   03-07-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * suport econòmic
    * assignació per estudis
    * recerca i desenvolupament

ORDRE de 3 de juliol de 2000, de la Conselleria de Cultura i Educació, per la qual es modifica l'import global màxim de l'Ordre de 22 de desembre de 1999 (DOGV núm. 3.656, de 30.12.1999), per la qual es convoquen diferents tipus d'ajudes i beques per al foment de la investigació científica i el desenvolupament tecnològic en la Comunitat Valenciana. [2000/X6145]
  
Per Ordre de 22 de desembre de 1999, de la Conselleria de Cultura, Educació i Ciència, es convocaren diferents tipus d'ajudes i beques per al foment de la investigació científica i el desenvolupament tecnològic en la Comunitat Valenciana a desenrotllar durant l'any 2000.
  
D'acord amb l'apartat segon de la mencionada ordre, l'import global màxim de les beques i ajudes sufragades a càrrec de la línia de subvenció 403/000/00, programa 542.10 Investigació científica i tècnica és de 076.740.453 de pessetes, import que es va veure ampliat a 574.148.383 de pessetes, per mitjà de l'Ordre de 31 de març de 2000 (DOGV núm. 3.741, de 03.05.2000). Davant la disponibilitat de nous crèdits per a l'execució de les beques i ajudes relacionades en els apartats b) c), d), e) f) i g) de l'apartat primer de l'esmentada ordre, procedix la modificació i ajustament de l'import assignat a esta.
  
Per tot allò, fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
La modificació de l'apartat segon de l'Ordre de 22 de desembre de 1999, per la qual es convoquen diferents tipus d'ajudes i beques per al foment de la investigació científica i el desenvolupament tecnològic en la Comunitat Valenciana, quedant establit l'import global màxim de les beques i ajudes a càrrec de la línia de subvenció 403/000/00 en 435.111.472 de pessetes.
  
DISPOSICIÓ FINAL
  
Única
  
Esta ordre tindrà efectes des del mateix dia de la seua publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa administrativa, contra la present ordre, que posa fi a la via administrativa, es pot recórrer potestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador des de l'endemà de la publicació de la present ordre.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació de la present ordre.
  
València, 3 de juliol de 2000
  
El conseller de Cultura i Educació,